Foto: The Heritage Foundation

PREMA Indeksu ekonomskih sloboda za 2016. godinu, kojeg zajednički izdaju The Heritage Foundation i The Wall Street Journal, a predstavljen je u partnerstvu s Adriatic institutom za javnu politiku i International Leaders Summit u Hrvatskoj i regiji Europe, od 178 analiziranih zemalja Hrvatska se nalazi na 103. mjestu na svijetu!



Index.hr prvi u Hrvatskoj objavljuje rezultate Indeksa ekonomskih sloboda.



Hrvatska je u odnosu na prošlu godinu prema po Indeksu ekonomskih sloboda pala za čak 22 mjesta. Prošle je godine Hrvatska bila rangirana kao 81. od 178 zemalja.

> Indeks ekonomskih sloboda 2015: Hrvatska podbacila u rezanju javne uprave i stvaranju radnih mjesta



Indeks rangira i ocjenjuje gospodarstva tih zemalja na temelju rezultata koje ostvaruju u 10 područja koja utječu na ukupnu ekonomsku slobodu, a koja su podijeljena na kategorije kroz koje se evaluira vladavina zakona, poštivanje principa ograničene vlade, regulativna učinkovitost te domaća i međunarodna otvorenost tržišta.



Zemlje su rangirane na sljedeći način:



Preko 80 bodova - ekonomski slobodne

Od 70 do 80 bodova - uglavnom ekonomski slobodne

Od 60 do 70 bodova - ekonomski umjereno slobodne

Od 50 do 60 bodova - uglavnom ekonomski neslobodne

Manje od 50 bodova - ekonomski represivne



Hrvatska - uglavnom ekonomski neslobodna - pad za 22 mjesta



Hrvatska je zaradila 59.1 bod, što je svrstava u uglavnom ekonomski nestabilne zemlje i predstavlja pad od 2.4 boda u odnosu na prošlu godinu, kada je Hrvatska bila svrstana među ekonomski umjereno slobodne zemlje.



U regiji se Hrvatska nalazi na 38. mjestu od 44 analizirane zemlje. Najveći uspjeh zabilježen je na području trgovinske i monetarne slobode, dok je Hrvatska najviše podbacila na području vladavine prava i vođenja javnih financija. U odnosu na 2012. godinu ocjena Hrvatske ukupno je pala za 1.8 bodova.



Glomazan javni sektor, korupcija, visoka zaduženost



Još uvijek u recesiji, hrvatsko gospodarstvo i dalje se suočava s gubitkom konkurentnosti i birokratskim poteškoćama u investicijskom okruženju. Tek je nekoliko relevantnih koraka poduzeto kako bi se smanjila ili kontrolirala državna potrošnja, a ogroman javni sektor ozbiljno narušava vitalnost/snagu privatnog sektora, što produljuje gospodarski pad, u nedostatku potrebnih reformi.



Sveprisutna korupcija i dalje nagriza povjerenje javnosti u vladu. Državno vlasništvo u takvim ključnim sektorima kao što su transport, prirodni resursi i bankarstvo i dalje je znatno. Novi zakon o radu donesen je u srpnju 2014.g. kako bi se tržište rada učinilo fleksibilnim i dinamičnim, ali s obzirom na nedostatak napretka u drugim kritičnim područjima, utjecaj ovog zakona je upitan.



Globalna financijska kriza i pretjerano oslanjanje na turizam štete rastu. Domaća potražnja je slaba. Gospodarstvo u 2014.g. se smanjilo šestu godinu za redom, a spori tok privatizacije, visoka zaduženost i slaba izvozna baza pojačali su slabost gospodarstva.





VLADAVINA PRAVA



Vlasnička prava

Ocjena: 35.0

Rang: 86

Jednogodišnja promjena: -5.0



Sloboda od korupcije

Ocjena: 48.0

Rang: 63

Jednogodišnja promjena: 0



Kazneni zakon od 2013.g. nameće oštrije kazne za korupciju, iako je više truda potrebno kako bi se očistila javna nabava. Neovisnost pravosuđa se uglavnom poštuje, a novi sustav imenovanja sudaca povećao je profesionalizam, ali broj neriješenih predmeta u sudovima i dalje je iznad prosjeka EU. Pravo na privatno vlasništvo je uspostavljeno, ali moguća su nejasna i suprotstavljeni prava u nekim slučajevima vlasništva.





VELIČINA DRŽAVE



Fiskalna sloboda

Ocjena: 70.8

Rang: 138

Jednogodišnja promjena: -4.1



Državna potrošnja

Ocjena: 33.7

Rang: 159

Jednogodišnja promjena: -12.8



Najviša stopa poreza na dohodak je 40%, a poreza na dobit 20%. Ostale poreze uključuju porez na dodatnu vrijednost (PDV) i trošarine. Ukupno porezno opterećenje doseže 30.4% BDP-a. Državna potrošnja doseže 47.0% ukupne domaće ekonomije. Upravljanje javnim financijama se značajno pogoršalo, uz deficit u prosjeku oko 5 posto tijekom protekle tri godine. Javni dug je oko 80% BDP-a.





REGULATORNA UČINKOVITOST



Sloboda poslovanja

Ocjena: 60.3

Rang: 115

Jednogodišnja promjena: +4.5



Radna sloboda

Ocjena 42.2

Rang: 166

Jednogodišnja promjena: -0.4



Monetarna sloboda

Ocjena: 78.7

Rang: 74

Jednogodišnja promjena: -1.3



Reformne mjere su modernizirale postupke za osnivanje tvrtki, ali ukupno regulatorno okruženje ostaje opterećujuće i neučinkovito. Propisi o radu ostaju i dalje kruti. Vlada je učinila neznatan napredak u 2015. godini na strukturnim reformama kako bi se smanjili rashodi i subvencije, kako je predviđeno Postupkom pretjeranog deficita Europske komisije, prije nego što Hrvatska može ući u eurozonu.





OTVORENOST TRŽIŠTA



Sloboda trgovine

Ocjena: 87.4

Rang: 38

Jednogodišnja promjena: +0.2



Sloboda ulaganja

Ocjena: 75.0

Rang: 34

Jednogodišnja promjena: -0.5



Financijska sloboda

Ocjena: 60.0

Rang: 38

Jednogodišnja promjena: 0



EU članice imaju prosječnu carinsku stopu od 1 posto. Trgovinski sporazumi se trenutno pregovaraju sa zemljama koje uključuju Sjedinjene Američke Države i Japan. Poduzeća u državnom vlasništvu djeluju u nekoliko sektora gospodarstva. Konsolidirani bankarski sektor je relativno zdrav i učinkovit, ali je broj nenaplativih kredita znatno porastao. Tržište vrijednosnica otvoreno je za strane ulagače.





Dugoročna promjena ocjene - od 1996. godine



Vlasnička prava: -15.0



Sloboda od korupcije: +18.0



Fiskalna sloboda: -6.6



Državna potrošnja: -18.8



Sloboda poslovanja: +5.3



Radna sloboda: -1.9



Monetarna sloboda: +78.7



Sloboda trgovine: +18.4



Sloboda ulaganja: +25.0



Financijska sloboda: +10.0

Tekst se nastavlja ispod oglasa

Indeks ekonomskih sloboda 2016. - Hrvatska

Ekonomski najslobodnija zemlja - Hong Kong

Ekonomski najslobodnija zemlja ove godine je ponovno Hong Kong s ocjenom od 88.6 bodova. Na trećem mjestu je Novi Zeland s 81.6 bodova, a slijede Švicarska s 81 bodom te Australija s 80.3 bodova.

Među zemljama regije Hrvatska se nalazi na 38. od 44 mjesta. Prvo mjesto zauzela je Švicarska s 81 bodom, a valja napomenuti kako su ispred Hrvatske čak i Makedonija (67.5 bodova), Albanija (65.9 bodova) i Srbija (62.1 bod).

Indeks ekonomskih sloboda 2016. - Grafovi